Солана во Македонија со “добри вести“ за визната либерализација
Високиот европски претставник за надворешна и безбедносна политика на прошталната посета најави дека одлуката на оваа тема в среда ќе ј
„Носам добри вести“ - со оваа порака високиотевропски претставник за надворешна ибезбедносна политика Хавиер Солана во вторникот пристигна во Скопје, во рамкина прошталната турнеја низ Западен Балкан, пред најавеното заминување одфункцијата наесен. Добрите вести на Солана се однесуваат на одлуката за визна либерализацијаза македонските граѓани, што в среда ќе ја соопшти еврокомесарот за проширувањеОли Рен во Брисел. „Знам дека визната либерализација е важно прашање. Мислам дека тоа, безсомнение, не` прави блиски, што, на крајот на краиштата, е најзначајно:граѓаните на вашата земја да станат што еможно поблиски со ЕУ“, изјави Солана на прес-конференција по средбата со македонскиотпремиер Никола Груевски. Солана рече дека е задоволен од напредокот на Македонија, особено восправувањето со економската криза, на, како што го нарече, интелигентен начин.Задоволен е и од спроведувањето на Рамковниотдоговор, каде треба да се имплементираат уште неколку закони поврзани соправичната застапеност во јавната администрација. За спорот со Грција за уставното име, високиот европски претставник сметадека постои ентузијазам и добра волја за негово решавање. „Мислам дека сега е шансата и побарав од премиерот да не дозволи оваа шансада се испушти“, истакна Солана, алудирајќи на последните измени во предлогот напосредникот Метју Нимиц, што минатата недела им беа презентирани на властите воСкопје и во Атина. „Понекогаш се случува распоредот на параметрите во планетарниот систем дабиде таков што ќе помогне да се решат проблемите. Мислам дека сме во таква ситуација“, кажаСолана. Одговорот на прашањето – дали Грција ќе ја почитува одлуката за визналиберализација, Солана упати да се побара кај еврокомесарот за проширување ОлиРен кој следната недела ќе дојде во Македонија. Премиерот Груевски ја оцени средбата со Солана како пријателска и корисна иму се заблагодари како на докажан поддржувач на македонските напори за добивањена датум за преговори за членство во ЕУ. Наредна станица на Солана е Приштина, а в среда ќе ја посетиПодгорица